ผลตรวจโควิดล่ามทหารอียิปต์ เบื้องต้นไม่พบเชื้อ ผู้ว่าฯ นนท์ ขอให้เชื่อมั่น
จังหวัดนนทบุรี พบชายชาวอียิปต์ ทำงานเป็น ล่าม ทหารติดเชื้อโควิด-19 กลับบ้านพักในพื้นที่ ผู้ว่าฯ สั่งเช็กไทม์ไลน์ กักตัว 14 วัน เบื้องต้นผลตรวจเป็นลบ ขอให้ประชาชนอย่าตื่นตระหนก มีมาตรการเฝ้าระวังเข้มงวดรัดกุมยังเป็นประเด็นร้อนในสังคม กรณีทหารอียิปต์ติดเชื้อโควิด-19 หนีจากโรงแรมที่พักในจังหวัดระยองไปเดินเที่ยวห้าง ส่งผลให้ต้องมีการกักตัวผู้อยู่ในกลุ่มเสี่ยงที่จะติดเชื้อโควิดจากทหารอียิปต์กลุ่มนี้ มีการปิดโรงเรียน สถานที่ต่างๆ ห้างสรรพสินค้า จนนายกรัฐมนตรีต้องลงพื้นที่จังหวัดระยองตรวจสอบเหตุการณ์ดังกล่าว ขณะที่ชาวระยองทนไม่ไหว บุกทำเนียบฯ เฉ่งรัฐบาลและ ศบค.ที่ปล่อยให้เกิดเรื่องจนธุรกิจหลายอย่างในระยองได้รับผลกระทบ ตามที่เสนอข่าวไปแล้วนั้นเกี่ยวกับเรื่องนี้ เมื่อวันที่ 16 ก.ค.63 ผู้สื่อข่าวได้รับการเปิดเผยจากนายสุจินต์ ไชยชุมศักดิ์ ผู้ว่าราชการจังหวัดนนทบุรี ว่า จังหวัดนนทบุรีได้รับการประสานจากทางจังหวัดระยอง เมื่อวันที่ 11 ก.ค.63 ที่ผ่านมา มีชายชาวอียิปต์ อายุ 29 ปี ทำงานเป็นล่ามให้ทหารอียิปต์ที่ติดเชื้อโควิค-19 ในช่วงเวลาดังกล่าว ก่อนเดินทางกลับบ้านพักในพื้นที่จังหวัดนนทบุรี หลังรับการประสานวันที่ 12 ก.ค.63 ได้สั่งการเจ้าหน้าที่สาธารณสุขจังหวัดนนทบุรี เดินทางไปตรวจสอบเพื่อซักประวัติข้อมูลและไทม์ไลน์และเชิญตัวไปตรวจหาเชื้อโควิค-19 ซึ่งผลตรวจเบื้องต้นไม่พบเชื้อโควิด-19 ก่อนกักตัวในสถานพยาบาลของรัฐ เพื่อเฝ้าสังเกตอาการตามมาตรการเฝ้าระวังการแพร่ระบาดของเชื้อไวรัสโควิด-19 ของรัฐบาลซึ่งจากการสอบสวนชายชาวอียิปต์ ทราบว่าหลังจากกลับมาจาก จ.ระยอง เมื่อวันที่ 11 ก.ค. ได้อยู่บ้านพักจนกระทั่งเจ้าหน้าที่ไปเชิญตัวมา ซึ่งให้ความร่วมมืออย่างดี โดยยินยอมไปรับการเฝ้าสังเกตอาการตั้งแต่วันที่ 14 ก.ค.จนกว่าจะครบกำหนดการกักตัว 14 วันในวันที่ 28 ก.ค.นี้ โดยจะมีเจ้าหน้าที่คอยดูแลเฝ้าสังเกตอาการจนครบกำหนด หากครบกำหนดการกักตัวจะตรวจสอบหาเชื้ออย่างละเอียดอีกครั้งเพื่อให้มั่นใจว่าไม่มีเชื้อไวรัสโควิค-19 จังหวัดนนทบุรีมีมาตรการเฝ้าระวังอย่างเข้มงวดรัดกุม ซึ่งจังหวัดนนทบุรี ปลอดจากผู้ติดเชื้อมานานกว่า 50 วันแล้ว ขอให้ประชาชนเชื่อมั่นในการควบคุมดูแล.
จังหวัดนนทบุรี พบชายชาวอียิปต์ ทำงานเป็น ล่าม ทหารติดเชื้อโควิด-19 กลับบ้านพักในพื้นที่ ผู้ว่าฯสั่งเช็กไทม์ไลน์ กักตัว 14 วัน เบื้องต้นผลตรวจเป็นลบ ขอให้ประชาชนอย่าตื่นตระหนก มีมาตรการเฝ้าระวังเข้มงวดรัดกุม
ทหารอียิปต์,ทหารอียิปต์ระยอง,ทหารอียิปต์ติดเชื้อโควิด,ทหารอียิปต์ติดโควิด,ล่ามทหารอียิปต์,นนทบุรี,ข่าวทหารอียิปต์,ข่าวทั่วไป